Beowulf

**''Beowulf** (/ˈbeɪəwʊlf/; Bahsa Inggréh Kuno: Bēowulf [ˈbeːowuɫf]) nakeuh saboh puisi Bahsa Inggréh Kuno, saboh epik lam tradisi legenda pahlawan Jermani nyang na 3.182 baréh aliteratif, nyang na lam Nowell Codex. Nyan nakeuh salah saboh karya sastra Bahsa Inggréh Kuno nyang paléng peunténg ngon paléng kayém geupeuteujeumah. Watèe geupeugèt nyan jeuet keu bahan meudebat lam kalangan ahli; nyang pasti cit keu naskah nyan, nyang geupeugèt antara thôn 975 ngön 1025 Masehi. Ahli-ahli geukheun ureueng karang nyang hana nan nyan seubagoe "Penyair Beowulf". Calitra nyan meulatar di Skandinavia pagan bak abad keu-5 ngon keu-6. Beowulf, sidroe pahlawan bansa Geat, jijak tulông Hrothgar, raja bansa Denmark, nyang balèe jih Heorot ka jiseurang lé monster Grendel ka duwa blah thôn. O'h ka lheueh Beowulf jipoh maté Grendel, mak Grendel jicuba balaih dindam dan laju jipeutalô cit. Beowulf nyang meunang nyan jiwoe u gampông jih u Geatland dan jeuet keu raja bansa Geat. Limong plôh thôn lheueh nyan, Beowulf jipeutalô saboh naga, tapi jih meuteumé luka parah sampoe maté lam prang nyan. O'h ka lheueh jih maté, ureueng-ureueng nyang layani jih jitot mayét jih dan jipeudong saboh gunong kubu di ateueh pucôk tanöh seubagoe keunangan keu jih.''

Ureuëng carông ka meudebat peuëkah Beowulf nyan geupeusampoe secara lisan, nyang meupengaruhi tafsiran jih: meunyoe nyan geupeugöt bak masa awai, bak jameun pagan, maka paganisme nyan jeuët keu inti dan unsur-unsur Kristen geutamah dudoe, seudangkan meunyoe geupeugöt dudoe, secara teutuléh, lé sidroe ureuëng Kristen, maka unsur-unsur pagan nyan mungkén cit keu hiasan nyang geupeugöt lagèe jameun; na cit ladôm ureuëng carông nyang cok posisi teungoh-teungoh. Beowulf geutuléh leubèh le lam dialèk West Saxon Akhé Basa Inggréh Kuno, tapi na cit le that beuntuk dialèk la'én, nyang jipeudeuh bahwa puisi nyan mungkén ka na proses peusampoe nyang panyang ngon rumèt ban sigom wilayah dialèk di Inggréh.

Ka trép na riset keu peusaban-peusaban ngon tradisi ngon kisah la'én, lagèe saga Grettis dari Islandia, kisah Norse keuhai Hrolf Kraki ngon namietjih Bodvar Bjarki nyang jeuet meu'ubah rupa jeuet keu biruang, kisah rakyat internasional The Bear's Son Tale, ngon kisah rakyat Irlandia keuhai The Hand and the Child. Usaha nyang hana putôh-putôh ka geupeugèt keu geupeusambông Beowulf ngon kisah-kisah dari Odyssey karangan Homer atawa Aeneid karangan Virgil. Nyang leubeh pasti nakeuh padanan-padanan lam kitab suci Alkitab, deungon na isyarat nyang jeulah keu kitab Kejadian, Keluaran, ngon Daniel.

Puisi nyan mantong na bak saboh-saboh jih salinan lam naskah nyang geuturi ngon nan Nowell Codex. Hana judôi lam naskah aseuli, tapi ka geuturi ngon nan tokoh utama lam calitra nyan. Bak thon 1731, naskah nyan reuloh geutöt lé apui nyang hu di Rumoh Ashburnham di London, nyang keubah koleksi naskah-naskah abad pertengahan Sir Robert Cotton. Naskah nyan seulamat, tapi binèh jih ka angoh, ngon na padum-padum boh bacaan nyang gadoh. Nowell Codex nyan jikeubah di Perpustakaan Britania. Puisi nyan phon that jiketik ulang bak thon 1786; ladôm bait phon that jipeuruwé lam basa Inggréh moderen bak thon 1805, dan sikureueng boh teurjemahan nyang leungkap jipeugèt bak abad keu-19, termasôk nyang jipeugèt lé John Mitchell Kemble ngon William Morris. Lheueh thôn 1900, meureutôh terjemahan ka geupeugèt, peu keuh nyan lam beuntuk prosa, puisi meusa'é, atawa puisi aliteratif. Na nyang cukôp seutia bak asoejih, na nyang geupeugèt deungon gaya jameun, dan na cit nyang geucuba peusaneut karya nyan. Lam kawan terjemahan moderen nyang paléng meugah nakeuh terjemahan lé Edwin Morgan, Burton Raffel, Michael J. Alexander, Roy Liuzza, ngon Seamus Heaney. Sulétjih teujeumah Beowulf ka geupeurunoe lé ureuëng-ureuëng carông lagèe J. R. R. Tolkien (lam esai gobnyan "On Translating Beowulf"), nyang geupeugèt teujeumahan syair ngon prosa droe gobnyan.

## Nè